Άνω Φράγκα Αχαΐας

Για οικισμούς με ίδιο όνομα στην Ελλάδα, δείτε: Φράγκα.

Η Φράγκα, ευρύτερα γνωστή ως Άνω Φράγκα, είναι μικρή ορεινή οικιστική θέση του Νομού Αχαΐας, που ανήκει ως θέση και γειτονιά στην περιφέρεια της Τοπικής Κοινότητας Κρήνης ΑιγιαλείαςΛουλούδης 2010, σελ. 493.. Βρίσκεται κτισμένη σε υψόμετρο περίπου 1.070 μέτρων, στις ανατολικές πλαγιές του Παναχαϊκού, και συγκεκριμένα στις πλαγιές του βουνού Παπαρίτσα, και οδηγούν εκεί δύσβατοι χωματόδρομοι από τα χωριά Κουνινά, Κρήνη Αιγιαλείας, Μικρόνι, Οβρυόκαμπος, Παρασκευή καθώς και από την οικιστική θέση της Ρακίτας η οποία βρίσκεται πολύ κοντά τηςΗ Άνω Φράγκα στο χάρτη. topoguide.gr. Ανακτήθηκε: 28/06/2018.Google Earth..

Πολύ κοντά στην τοποθεσία της Άνω Φράγκας, παραπλεύρως του δρόμου που οδηγεί στη Ρακίτα, βρίσκονται τα αρχαιολογικά κατάλοιπα αρχαιοελληνικού ναού της Γεωμετρικής εποχής αφιερωμένου στη θεά Άρτεμη.

Oνομασία
Ο παλιός οικισμός της Φράγκας έχει ονομασία που πιθανόν είναι ανθρωπωνυμικό και προέρχεται από το επίθετο οικογένειας ΦράγκουΤριανταφύλλου 1995, λήμμα Φράγκα..

Ιστορικά στοιχεία
Το παλιό ορεινό χωριό αναφέρεται στην ενετική απογραφή του 1689 και είχε 67 κατοίκους (23 άνδρες, 19 μειράκια, 22 γυναίκες, 3 κορασίδες). Με την ονομασία Franga εμφανίζεται το 1700 στη βενετική απογραφή «Grimani», όπου βρέθηκε να έχει πληθυσμό 50 κατοίκους απαρτιζόμενο από 11 οικογένειεςΛουλούδης 2010, σελ. 492. και αποτελούσε οικισμό του Τερριτορίου της ΒοστίτσαςΛουλούδης 2010, σελ. 492 [υποσημείωση 4]..

Αναγνωρίστηκε ως οικισμός στις 20/04/1835 και υπήχθη στο Δήμο ΜεγανήτιδοςΕ.Ε.Τ.Α.Α. - Διοικητικές μεταβολές Άνω Φράγκας Αχαΐας. eetaa.gr. Ανακτήθηκε: 28/06/2018.Ε.Ε.Τ.Α.Α. - Διοικητικές μεταβολές Δήμου Μεγανήτιδος. eetaa.gr. Ανακτήθηκε: 28/06/2018.Κλάδου 1837, σελ. 214.. Την 01/07/1841 αποσπάστηκε από το Δήμο Μεγανήτιδος, που καταργήθηκε, και υπήχθη στον τότε Δήμο Αιγίου. Με το ΦΕΚ 32Α της 08/12/1845 καταργήθηκε ως οικισμός.

Ως οικισμός του Ελληνικού κράτους απογράφηκε μόνο το 1835, όταν βρέθηκε να έχει πληθυσμό 195 κατοίκους απαρτιζόμενο από 35 οικογένειες. Τελευταία εμφάνιση του ορεινού Φράγκα ως οικισμός είναι στις απογραφές της περιόδου 1848-1851 όπου αναφέρεται ως οικισμός νοτιοδυτικά του Αιγίου χωρίς πληθυσμόΛουλούδης 2010, σελ. 492 [υποσημείωση 11]..

Παλαιότερα, μετά την Επανάσταση του 1821, κάτοικοι προερχόμενοι από το ορεινό Φράγκα δημιούργησαν το σύγχρονο χωριό της Φράγκας στα πεδινά της Δυτικής ΑχαΐαςΛουλούδης 2010, σελ. 180.. Με τη δημιουργία του πεδινού Φράγκα οι κάτοικοι συνέχιζαν για αρκετό χρονικό διάστημα να μετακινούνται εποχιακά από τα πεδινό χωριό στο ορεινό και τανάπαλιν, όπως μπορεί να διαπιστωθεί λ.χ. στη μεγάλη δημογραφική απόκλιση του πεδινού χωριού μεταξύ των εθνικών απογραφών του 1889, 1896 και 1907. Οι αρχικοί κάτοικοι του πεδινού Φράγκα, όπως προφανώς και του ορεινού, μιλούσαν τα αρβανίτικαΛουλούδης 2010, σελ. 181.. Για αντιδιαστολή με το ορεινό χωριό, οι κάτοικοι αποκαλούσαν αρχικά το πεδινό χωριό ως «Κάτω Φράγκα», ονομασία που προϊόντος του χρόνου τελικά εγκαταλείφθηκε.

Λοιπά στοιχεία
Στη θέση του οικισμού, που για δεκαετίες παρέμενε εγκαταλελειμμένος, υπήρξε τις τελευταίες δεκαετίες δημιουργία διάσπαρτων παραθεριστικών οικιών.

Στην περιφέρεια του χωριού βρίσκονται ξωκλήσια αφιερωμένα στην Παναγία και στην Αγία Μαρίνα.

Παραπομπές

Πηγή
 Α.Ι. Κλάδου, Εφετηρίς (Almanach) του Βασιλείου της Ελλάδος δια το Έτος 1837, Εκ της Βασιλικής Τυπογραφίας και Λιθογραφίας, Εν Αθήναις 1837.

Βιβλιογραφία

 Κώστας Ν. Τριανταφύλλου, Ιστορικόν Λεξικόν των Πατρών, Τόμος Β΄, Τυπογραφείο Πέτρου Χρ. Κούλη, Πάτρα 1995, Τρίτη Έκδοση, λήμμα Φράγκα.

 Εξωτερικοί σύνδεσμοι 
 Η Άνω Φράγκα στο χάρτη. topoguide.gr. Ανακτήθηκε: 28/06/2018.
 Ε.Ε.Τ.Α.Α. - Διοικητικές μεταβολές Άνω Φράγκας Αχαΐας. eetaa.gr. Ανακτήθηκε: 28/06/2018.
 Ε.Ε.Τ.Α.Α. - Διοικητικές μεταβολές Δήμου Μεγανήτιδος. eetaa.gr. Ανακτήθηκε: 28/06/2018.
 Ε.Ε.Τ.Α.Α. - Διοικητικές μεταβολές Κοινότητας Κρήνης Αιγιαλείας. eetaa.gr. Ανακτήθηκε: 28/06/2018.

Κατηγορία:Εγκαταλελειμμένα χωριά της περιφερειακής ενότητας Αχαΐας
Κατηγορία:Δήμος Συμπολιτείας
Κατηγορία:Δήμος Αιγιαλείας